b'\n_START_ARTICLE_\nJuan Antonio Samaranch\n_START_SECTION_\n\xc5\xbdivljenjepis\n_START_PARAGRAPH_\nSamaranch, ki se je rodil v bogati dru\xc5\xbeini, je sprva \xc5\xa1tudiral ekonomijo. Bil je \xc5\xa1ef odprave \xc5\xa1panske reprezentance na ve\xc4\x8d olimpijskih dogodkih, preden ga je leta 1967 diktator Francisco Franco imenoval za \xc5\xa1panskega \xc5\xa1portnega ministra. Isto\xc4\x8dasno je postal tudi predsednik \xc5\xa0panskega olimpijskega komiteja in \xc4\x8dlan MOK-a. Samaranch je bil v zadnjih letih Francovega re\xc5\xbeima eden najvplivnej\xc5\xa1ih ljudi v \xc5\xa0paniji. Od leta 1974 do 1978 je bil podpredsednik MOK-a, od leta 1980 do 2001 pa njegov predsednik.'